มันนี่ทูเดย์
กสิกรฯ หนุนกู้เท่าที่จำเป็น
9 มี.ค. 2559

กสิกรฯ หนุนกู้เท่าที่จำเป็น 
นางนพวรรณ เจิมหรรษา รองกรรมการผู้จัดการ ธนาคารกสิกรไทย เปิดเผยว่า ได้ออกแคมเปญ “บัตรกดเงินสด K-Express Cash ดอกเบี้ยพิเศษ 0% 3 เดือน” เน้นกลุ่มเป้าหมายพนักงานบริษัท และผู้มีรายได้ประจำ ที่สมัครใช้บริการตั้งแต่วันนี้ถึง 9 ก.ค. 2559 โดยลูกค้าที่ใช้สินเชื่อเท่าที่จำเป็น จะคิดดอกเบี้ยพิเศษ 0% เป็นเวลา 3 เดือน ส่วนลูกค้าที่มีวินัยชำระหนี้ มียอดวงเงินคงค้างไม่น้อยกว่า 1.5 หมื่นบาท เป็นเวลา 3 เดือน และสิ้นเดือนที่ 3 มียอดเท่ากับศูนย์บาท จะได้ตุ๊กตาหมีออมเงิน Teddy House Limited Edition มูลค่า 850 บาท
กรุงไทยอัดแคมเปญเงินฝาก
ธนาคารกรุงไทย แจ้งว่า เพื่อฉลองครบรอบ 50 ปี ธนาคารได้ออก 2 ผลิตภัณฑ์เงินฝากประจำ KTB Birthday ระยะฝาก 8 เดือน อัตราดอกเบี้ยสูงสุด 1.70% ต่อปี และระยะฝาก 5 เดือน อัตราดอกเบี้ยสูงสุด 1.625% ต่อปี รวมทั้งออก KTB Protection Plus ซึ่งเป็นข้อเสนอพิเศษสำหรับลูกค้าที่ซื้อกรมธรรม์ประกันชีวิต iProtect 5 อัตราดอกเบี้ยสูงสุด 2% ต่อปี โดยจ่ายดอกเบี้ยทุกเดือน